Държавен вестник, бр. 5, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  5
бр. 39 от 2011 г.; изм. и доп., бр. 73 и 94 от 
2012 г., бр. 2 от 2013 г. и бр. 79 от 2014 г.), се 
правят следните изменения и допълнения:
1. Член 3 се изменя така:
„Чл. 3. (1) За издаване на решение по 
чл. 116, ал. 1 ЗООС за одобряване на доклад 
за безопасност или по чл. 116ж, ал. 4 ЗООС 
за одобряване на актуализиран доклад за 
безопасност на предприятие/съоръжение с 
висок рисков потенциал се заплаща такса в 
размер 500 лв.
(2) За издаване на становище по чл. 106, 
ал. 2 ЗООС за потвърждаване пълнотата и 
съответствието на Доклада за политиката за 
предотвратяване на големи аварии (ДППГА) 
на предприятие/съоръжение с нисък рисков 
потенциал се заплаща такса в размер 200 лв.
(3) За валидиране класификацията на 
предприятие/съоръжение с нисък или висок 
рисков потенциал и издаване на становище 
по чл. 103, ал. 6 и 7 ЗООС за потвърждаване 
на извършената класификация се заплаща 
такса в размер 100 лв.“
2. В чл. 28 думите „чл. 22а, ал. 1 от“ се 
заличават.
3. В § 2 от заключителната разпоредба 
думите „чл. 7, параграф 8 от Регламент (ЕО) 
689/2008 на Европейския парламент и на Съ-
вета от 17 юни 2008 г. относно износа и вноса 
на опасни химикали“ се заменят с „чл. 8, 
параграф 8 от Регламент (ЕС) № 649/2012 г. 
на Европейския парламент и на Съвета от 
4 юли 2012 г. относно износа и вноса на опасни 
химикали (ОВ, L 201, 27.07.2012 г.)“.
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
НАРЕДБА
за предотвратяване на големи аварии с опасни 
вещества и ограничаване на последствията 
от тях
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят форма-
та и съдържанието на документите по глава 
седма, раздел I от Закона за опазване на 
околната среда (ЗООС), както следва:
1. уведомление по чл. 103, ал. 2 ЗООС за 
класификация на предприятие/съоръжение с 
нисък рисков потенциал (ПСНРП) и предприя­
тие/съоръжение с висок рисков потенциал 
(ПСВРП);
2. доклад за политиката за предотвратяване 
на големи аварии (ДППГА) по чл. 105, ал. 1, 
т. 5 ЗООС на ПСНРП и ПСВРП;
3. заявление по чл. 112, ал. 1 за одобря-
ване на доклад за безопасност, съответно по 
чл. 116ж, ал. 1 ЗООС за одобряване на акту-
ализиран доклад за безопасност на ПСВРП;
4. доклад за безопасност (ДБ) по чл. 107, 
ал. 1, т. 1 ЗООС на ПСВРП;
5. вътрешен авариен план по чл. 107, ал. 1, 
т. 3 ЗООС на ПСВРП;
6. външен авариен план по чл. 108, ал. 1 
ЗООС на ПСВРП; 
7. публичен електронен регистър по чл. 111, 
ал. 1, т. 6 ЗООС на ПСНРП и ПСВРП.
(2) С наредбата се определят и изисква-
нията за:
1. информацията и оценката по чл. 99б, 
ал. 2 ЗООС за целите на глава шеста, раз-
дел III от ЗООС;
2. информацията по чл. 108, ал. 6 ЗООС 
за външните аварийни планове на ПСВРП;
3. информацията по чл. 116д, ал. 1 и 2 
ЗООС за планираните мерки за безопасност 
и начини на действие в случай на голяма 
авария и начините за нейното предоставяне 
на засегнатата общественост;
4. осигуряване на открит обществен достъп 
до документацията за издаване на решения 
за одобряване на доклади за безопасност и 
съдържанието на обявите по чл. 115, ал. 1 и 
2 и чл. 116б, ал. 2 ЗООС;
5. организацията на работата на комисиите 
по чл. 157а, ал. 2 ЗООС и формата и съдър-
жанието на годишния план за контролната 
дейност по чл. 157а, ал. 4, т. 1 ЗООС.
Чл. 2. Изискванията на глава седма, раз-
дел I от ЗООС се прилагат при спазване на 
следния ред:
1. подаване на уведомление за класификация 
на ПСНРП или ПСВРП или негова актуали-
зация съгласно чл. 103, ал. 2 или 5 ЗООС;
2. валидиране на класификацията на 
ПСНРП или ПСВРП от министъра на окол-
ната среда и водите и издаване на становище 
по чл. 103, ал. 6 ЗООС за потвърждаване на 
извършената класификация;
3. за предприятия/съоръжения с нисък 
рисков потенциал:
а) подаване на ДППГА до директора на 
Регионалната инспекция по околната среда и 
водите (РИОСВ), на чиято територия се на-
мира предприятието/съоръжението, съгласно 
чл. 106, ал. 1 ЗООС;
б) проверка на ДППГА и издаване на ста-
новище по чл. 106, ал. 2 ЗООС за потвържда-
ване пълнотата и съответствието на ДППГА 
с изискванията на глава седма, раздел I от 
ЗООС и на приложение № 2;
4. за предприятия/съоръжения с висок 
рисков потенциал:
а) подаване на заявление за одобряване на 
ДБ или негова актуализация до изпълнител-
ния директор на Изпълнителната агенция по 
околна среда (ИАОС) съгласно чл. 112, ал. 1 
ЗООС, съответно чл. 116ж, ал. 1 ЗООС;